Ma kahtlustan, et see võis olla 28.kuupäeval, kui Leivole pakuti ühel üritusel võimalust lasta teha kaks tasuta T-särki, kuhu rinnale kirjutati kandja nimi. Kuna see oli välismaal võõrkeelses keskkonnas, ei mõelnud Leivo pikalt, vaid laskis pluusidele kirjutada "Kallis" ja "Armas" -  hellitusnimed, millega me teineteise poole pöördume. (Ärge kartke, me ei tee seda seltskonnas: saame aru küll, et armastajate vastastikune nunnutamine-mõmmitamine tundub absoluutselt kogu muule maailmale naeruväärne. Aga isekeskis on see tore ja suhtele iseloomulik.)